open-index/open-wikipedia-markdown huggingface dataset:
Ράμεν

thumb|250px|Σόγιου (με σόγια) ράμεν
thumb|250px|''Shio'' ramen
thumb|250px|''Tonkotsu'' ramen
thumb|250px|'' Miso'' ramen

Το **ράμεν** (ιαπωνικά: 拉麺, ラーメン) είναι ιαπωνική σούπα με νουντλς. Αποτελείται από νουντλς σιταριού σερβιρισμένα σε ζωμό κρέατος ή λιγότερα συχνά ζωμό ψαριού, συχνά αρωματισμένο με σάλτσα σόγιας ή μίσο, και με διάφορα συνοδευτικά, όπως κομμένο χοιρινό κρέας, νόρι (φύκι), μένμα και φρέσκο κρεμμυδάκι. Σχεδόν κάθε περιοχή της Ιαπωνίας έχει τη δικιά της ποικιλία ράμεν, όπως το τονκότσου από το Κιούσου και ράμεν μίσο από το Χοκκάιντο.

Το ράμεν είναι ιαπωνική προσαρμογή των κινεζικών νουντλ. Δεν είναι γνωστό πότε εμφανίστηκαν στην Ιαπωνία, αλλά θεωρείται πιθανότερο να εισήχθησαν από Κινέζους μετανάστες στα τέλη του 19ου ή στις αρχές του 20ού αιώνα. Το πρώτο κατάστημα εξειδικευμένο στο ράμεν άνοιξε στη Γιοκοχάμα το 1910. Μετά τον Β΄ΠΠ, λόγω ελλείψεων σε ρύζι άρχισαν να διαδίδονται τα νουντλ από σιτάρι. Το 1958 ο Μομοφούκου Άντο εφηύρε τα στιγμιαία νουντλ. Το ράμεν σήμερα είναι ένα από τα δημοφιλέστερα φαγητά στην Ιαπωνία και μόνο στο Τόκιο λειτουργούν περίπου 5.000 καταστήματα πώλησης ράμεν.

## Παραπομπές


κατηγορία:Ζεστές σούπες
Κατηγορία:Εθνικά πιάτα
κατηγορία:Ιαπωνική κουζίνα
Ελένη Κόκκαλη

Η **Ελένη Φαρμάκη-Κόκκαλη** (Αθήνα, 1953) είναι Ελληνίδα επιχειρηματίας και σύζυγος του Σωκράτη Κόκκαλη (μέλος της οικογένειας Κόκκαλη).

Το 1989 ίδρυσε το FLASH 96 FM, έναν από τους κορυφαίους ραδιοφωνικούς σταθμούς ειδησεογραφικού χαρακτήρα. Διετέλεσε Πρόεδρος του Διοικητικού Συμβουλίου της τότε ιδιοκτήτριας εταιρείας του (Flash Επιχείρηση Ραδιοφωνικών & Τηλεοπτικών Εκπομπών Παραγωγών Α.Ε.) κατά την περίοδο 1989-2004.

Υπήρξε ιδρυτικό μέλος και Πρόεδρος - την περίοδο 1993-2003 - της Ένωσης Ιδιωτικών και Ιδιοκτητών Ραδιοφωνικών Σταθμών Αθηνών (ΕΙΙΡΑ), της οποίας ένωσης είναι μέλη οι μεγαλύτεροι ιδιωτικοί ραδιοφωνικοί σταθμοί της Ελλάδας. Παράλληλα την περίοδο 1998-2000 υπήρξε Αντιπρόεδρος της Ευρωπαϊκής Ένωσης Ραδιοφώνων στην οποία συμμετέχουν οι Ενώσεις των Ιδιωτικών Ραδιοφωνικών Σταθμών των χωρών μελών της Ευρωπαϊκής Ένωσης.

Την περίοδο 1999-2004 διετέλεσε Πρόεδρος & Διευθύνουσα Σύμβουλος της Sport News Υπηρεσίες Διαδικτύου Α.Ε. ιδιοκτήτριας εταιρείας του FLASH.gr.

Είναι ισόβιο μέλος του Διοικητικού Συμβουλίου του Ιδρύματος Κόκκαλη.

## Προσωπική ζωή
Υπήρξε παντρεμένη με τον ποδοσφαιριστή Σάββα Θεοδωρίδη (1935-2020), με τον οποίο απέκτησε έναν γιο, τον Δημήτρη (γενν. 1979). Σήμερα είναι παντρεμένη με τον επιχειρηματία Σωκράτη Κόκκαλη, με τον οποίο απέκτησε ακόμη δύο γιους, τον Κωνσταντίνο (γενν. 1982) και τον Σωκράτη (1984-2018).

Νύφη της είναι η παρουσιάστρια Δούκισσα Νομικού, καθώς είναι παντρεμένη με τον μεγαλύτερο γιο της, Δημήτρη.

## Παραπομπές


Κατηγορία:Ελληνίδες επιχειρηματίες
Κατηγορία:Οικογένεια Κόκκαλη
Καρολίνα της Έσσης-Χόμπουργκ

Η **Καρολίνα της Έσσης-Χόμπουργκ** (*Caroline von Hessen-Homburg*, 19 Μαρτίου 1819 - 18 Ιανουαρίου 1872) ήταν κόρη του Γουσταύου της Έσσης-Χόμπουργκ.

## Βιογραφία
Η *Καρολίνα Αμαλία Ελισάβετ Αυγούστα Φρειδερίκη Λουδοβίκη Χριστιανή Ιωσηφίνα Λεοπολδίνη Γεωργία Βερναρδίνη Βιλελμίνη Βλαδιμήρη Καρλόττα* γεννήθηκε στις 19 Μαρτίου 1819 στο Μπαντ Χόμπουργκ φορ ντερ Χέε, και ήταν το μεγαλύτερο παιδί και κόρη του Γουσταύου της Έσσης-Χόμπουργκ και της Λουίζας Φρειδερίκης του Άνχαλτ-Ντέσσαου, κόρης του Φρειδερίκου, Διαδόχου του Άνχαλτ-Ντέσσαου.

## Οικογένεια
Την 1η Οκτωβρίου 1839 παντρεύτηκε τον Ερρίκο Κ΄ Ρόυς του Γκράιτς στο Μπαντ Χόμπουργκ φορ ντερ Χέε. Μαζί απέκτησαν πέντε παιδιά:
*την Ερμίνα (1840 - 1890).
*τον Ερρίκο ΚΑ΄ (1844 - 1844).
*τον Ερρίκο ΚΒ΄ (1846 - 1902).
*τον Ερρίκο ΚΓ΄ (1848 - 1861).
*την Μαρία (1855 - 1909).

Πέθανε στις 18 Ιανουαρίου 1872 στο Γκράιτς σε ηλικία 52 ετών.

## Πρόγονοι

## Παραπομπές
*Friedrich Wilhelm Trebge: Spuren im Land. Aus der Geschichte des apanagierten thüringisch-vogtländischen Adelshauses Reuß-Köstritz. 2., ergänzte Auflage. Vogtländischer Altertumsforschender Verein zu Hohenleuben, Hohenleuben 2005.


Κατηγορία:Οίκος της Έσσης
Κατηγορία:Γερμανοί ευγενείς
Κατηγορία:Πριγκίπισσες τoυ Ρόις
Σοσιαλδημοκρατικό Κόμμα (Ανδόρρα)

Το **Σοσιαλδημοκρατικό Κόμμα** ( ή *PS*) είναι σοσιαλδημοκρατικό πολιτικό κόμμα στην Ανδόρρα. 

## Ιστορία
Το κόμμα ιδρύθηκε πριν από τις βουλευτικές εκλογές του Μαρτίου του 2001, όταν η Εθνική Δημοκρατική Ομάδα χωρίστηκε στα δύο, με το Δημοκρατικό Κόμμα να σχηματίζεται επίσης. Το νέο κόμμα έλαβε το 28,7% των ψήφων και 6 έδρες.

Πριν από τις βουλευτικές εκλογές του Απριλίου του 2005, το κόμμα σχημάτισε συμμαχία με την ονομασία **L'Alternativa** με την Ενοριακή Ένωση Ανεξάρτητων Ομάδων (GUPI) και τη Δημοκρατική Ανανέωση για να διεκδικήσουν έδρες σε επίπεδο ενορίας. Το κόμμα έλαβε 6 έδρες σε εθνικό επίπεδο, ενώ η συμμαχία έλαβε 6 έδρες σε επίπεδο ενορίας. Με συνολικά δώδεκα έδρες, το κόμμα παρέμεινε στην αντιπολίτευση. 

Στις βουλευτικές εκλογές του Απριλίου του 2009, το κόμμα ανανέωσε τη συμμαχία του με την GUPI και ορισμένους ανεξάρτητους. Η συμμαχία κέρδισε 14 από τις 28 έδρες και ο αρχηγός του Σοσιαλδημοκρατικού Κόμματος Ζάουμε Μπαρτουμέου έγινε πρωθυπουργός, με το κόμμα Ανδόρρα για Αλλαγή (APC) να στηρίζει την κυβέρνηση. 

Το 2010 το APC απέσυρε την υποστήριξή του στην κυβέρνηση υπό την ηγεσία του Σοσιαλδημοκρατικού Κόμματος, και το 2011 το Γενικό Συμβούλιο απέρριψε τον προϋπολογισμό της κυβέρνησης, προκαλώντας πρόωρες εκλογές. Στις βουλευτικές εκλογές του Απριλίου του 2011, το Σοσιαλδημοκρατικό Κόμμα έλαβε το 34,8% των ψήφων, με την εκπροσώπησή του να μειώνεται στις 6 έδρες. 

Στις βουλευτικές εκλογές του Μαρτίου του 2015, το κόμμα έθεσε υποψηφιότητα μαζί με τους Πράσινους της Ανδόρρας, την Πρωτοβουλία Πολιτών και ανεξάρτητους υποψηφίους. Η συμμαχία έλαβε το 24%, και μόλις 3 έδρες. 

## Παραπομπές


## Πηγές
*  

## Εξωτερικοί σύνδεσμοι
*  

Κατηγορία:Πολιτικά κόμματα στην Ανδόρρα
Κατηγορία:Σοσιαλδημοκρατικά κόμματα
Όλγα της Βυρτεμβέργης

Η **Όλγα** (γερμ. *Olga von Württemberg*, 1 Μαρτίου 1876 - 21 Οκτωβρίου 1932) του Οίκου της Βυρτεμβέργης ήταν δούκισσα της Βυρτεμβέργης και μετέπειτα πριγκίπισσα του Σάουμπουργκ-Λίππε.

## Βιογραφία
Η *Όλγα Αλεξανδρινή Μαρία* γεννήθηκε την 1η Μαρτίου 1876 στη Στουτγάρδη, και ήταν το δεύτερο παιδί και η νεότερη κόρη του Ευγένιου της Βυρτεμβέργης και της Βέρας Κωνσταντίνοβνας της Ρωσίας, καθώς και η νεότερη δίδυμη αδελφή της Έλσας της Βυρτεμβέργης.

Υπήρχαν σχέδια η Όλγα να παντρευτεί το Μαξιμιλιανό της Βάδης, αλλά τελικά αυτός νυμφεύτηκε τη Μαρία Λουίζα του Αννόβερου. Τον Μάρτιο του 1898 υπήρξαν αναφορές για τον αρραβώνα της με τον Ευγένιο της Σουηδίας, Δούκα του Νέρκε. Ο γάμος όμως δεν έγινε ποτέ.

Στις 3 Νοεμβρίου 1898 παντρεύτηκε το Χριστιανό του Σάουμπουργκ-Λίππε στη Στουτγάρδη. Μαζί απέκτησαν τρία παιδιά:
*τον Ευγένιο (1899 - 1929), απεβίωσε σε αεροπορικό δυστύχημα.
*τον Αλβέρτο (1900 - 1984), παντρεύτηκε τη Βαλμπούργκα φον Χίρσμπεργκ. Δεν απέκτησαν παιδιά. Είχε μια νόθα κόρη από την ερωμένη του, Μαρί Γκαμπριέλλε φον Πέφτεν-Άρνμπαχ.
*τον Βερνάρδο (1902 - 1903).

Απεβίωσε στις 21 Οκτωβρίου 1932 στο Λούντβιχσμπουργκ σε ηλικία 56 ετών.

## Πρόγονοι

## Παραπομπές
*Willis, Daniel. *The Romanovs in the 21st Century: a genealogical Biography*,VDM, 2009.
*''thePeerage.com'' - Olga Herzogin von Württemberg
**The Royal House of Stuart*, London, 1969, 1971, 1976, Addington, A. C., Reference: 223


Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Δούκισσες της Βυρτεμβέργης
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
Έλσα της Βυρτεμβέργης

Η **Έλσα** (γερμ. *Elsa von Württemberg*, 1 Μαρτίου 1876 - 27 Μαΐου 1936) του Οίκου της Βυρτεμβέργης ήταν δούκισσα της Βυρτεμβέργης και μετέπειτα πριγκίπισσα του Σάουμπουργκ-Λίππε.

## Βιογραφία
Η *Έλσα Ματθίλδη Μαρία* γεννήθηκε την 1η Μαρτίου 1876 στη Στουτγάρδη, και ήταν το μεγαλύτερο παιδί και κόρη του Ευγένιου Δ΄ της Βυρτεμβέργης και της Μεγάλης Δούκισσας Βέρας Κωνσταντίνοβνας της Ρωσίας, καθώς και η μεγαλύτερη δίδυμη αδελφή της Όλγας της Βυρτεμβέργης.

Στις 28 Ιανουαρίου 1895, η βρετανική Αυλή ανακοίνωσε τον γάμο της Έλσας με τον Αλφρέδο της Σαξονίας-Κοβούργου & Γκότα. Ο γάμος όμως δεν έγινε ποτέ.

Στις 6 Μαΐου 1897 παντρεύτηκε τον Αλβέρτο του Σάουμπουργκ-Λίππε στη Στουτγάρδη. Μαζί απέκτησαν τέσσερα παιδιά:
*τον Μαξιμιλιανό (1898 - 1974), παντρεύτηκε την Χέλγκα Λη Ρόντερμπουργκ. Δεν απέκτησαν παιδιά.
*τον Φραγκίσκο Ιωσήφ (1899 - 1963), παντρεύτηκε τη Μαρία Τερεσία Πέσελ. Δεν απέκτησαν παιδιά.
*τον Αλέξανδρο (1901 - 1923).
*την Ματθίλδη (1903 - 1983), παντρεύτηκε τον Βολράδο του Σάουμπουργκ-Λίππε. Απέκτησαν 4 παιδιά.

Πέθανε στις 27 Μαΐου 1936 στο Πάφστατ της Άνω Αυστρίας σε ηλικία 60 ετών. Είναι θαμμένη στο Πάφστατ.

## Πρόγονοι

## Παραπομπές
*''thePeerage.com'' - Elsa Herzogin von Württemberg
**The Royal House of Stuart*, London, 1969, 1971, 1976, Addington, A. C., Reference: 223


Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Δούκισσες της Βυρτεμβέργης
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
Λέων της Νεαπόλεως

Ο **Λέων** ήταν Βυζαντινός αξιωματούχος, δουξ της Νάπολης για λίγους μήνες το 834.

Ο Λέων αναφέρεται σε αρκετές πρώιμες μεσαιωνικές πηγές, συμπεριλαμβανομένου του δεύτερου μέρους των Πράξεων των Επισκόπων της Νάπολης που γράφτηκε από τον Ιωάννη τον Διάκονο και το Χρονικό των Δουκών του Μπενεβέντο, του Σαλέρνο, της Κάπουα και της Νάπολης.

Ο Λέων ήταν ο μόνος γιος του προηγούμενου δουξ Βώνου, ο οποίος πέθανε ξαφνικά στις 9 Ιανουαρίου 834. Αν και ο Μπόνος κυβέρνησε το Δουκάτο της Νεαπόλεως για ενάμιση χρόνο, χάρη στις νίκες του επί του πριγκιπάτου του Μπενεβέντο, κατάφερε να κερδίσει την αγάπη και τον σεβασμό των Ναπολιτάνων. Αυτό επέτρεψε στον Λέοντα να κληρονομήσει ελεύθερα τον δουκικό τίτλο μετά το θάνατο του πατέρα του. Πιθανότατα προσπάθησε να συνεχίσει την πολιτική του προκατόχου του (συμπεριλαμβανομένης της κράτησης του Ναπολιτάνου επισκόπου Τιβερίου, ο οποίος αντιτάχθηκε στη συμμαχία του Βώνου με τους Σαρακηνούς).

Ωστόσο, σύντομα, μεταξύ των ευγενών της Νάπολης, ξεκίνησε ένας αγώνας για επιρροή πάνω στον νέο κυβερνήτη, και ο πρίγκιπας του Μπενεβέντο Σικάρντ άρχισε να προετοιμάζει μια νέα εκστρατεία εναντίον της Νάπολης. Υπό αυτές τις συνθήκες, ο Λέων, σε αντίθεση με τον πατέρα του, δεν είχε εξαιρετικά ταλέντα ως πολιτικός και στρατιωτικός ηγέτης, δεν μπορούσε να διατηρήσει την εξουσία επί του δουκάτου. Τον Σεπτέμβριο του ίδιου έτους ανατράπηκε από τον πεθερό του, τον Ανδρέα, του οποίου η κόρη του Ευπραξία ήταν η σύζυγός του. 

Ιστορικές πηγές δεν έχουν διατηρήσει πληροφορίες σχετικά με την περαιτέρω τύχη του Λέοντα. Ο Ιωάννης ο Διάκονος έγραψε ότι η Ευπραξία, η σύζυγος του Λέοντα, έγινε σύζυγος του σφετεριστή Κόνταρντ το 840, αλλά τρεις ημέρες αργότερα πέθανε μαζί με τον νέο σύζυγό της στα χέρια των Ναπολιτάνων, εξοργισμένοι με τη δολοφονία του πατέρα της Ανδρέα.

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli|, Francisi Giannini, 1881, τόμος 1, page 325.

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί του 9ου αιώνα
Κατηγορία:Δούκες της Νεαπόλεως
Επαρχία Σάντα Φε (Αργεντινή)

thumb|right|Διοικητική διαίρεση της επαρχίας
Η επαρχία **Σάντα Φε** (ισπ. *Santa Fe*) είναι μια επαρχία στην ανατολική Αργεντινή. Διοικητικό κέντρο της επαρχίας είναι η πόλη Σάντα Φε. Χωρίζεται στα 19 διαμερίσματα. Συνορεύει με τις επαρχίες Τσάκο, Μπουένος Άιρες, Κορριέντες, Έντρε Ρίος, Σαντιάγο ντελ Εστέρο και Κόρδοβα. Η επαρχία Σάντα Φε είναι μία από τις πιο πυκνoκατoικημένες επαρχίες της Αργεντινής. Η πρωτεύουσα, Σάντα Φε, έχει πληθυσμό 405,6 χιλ.κατοίκους (2018), όμως η πιο μεγάλη πόλη της επαρχίας είναι η Ροσάριο η οποία βρίσκεται στα νότια της επαρχίας, με πληθυσμό 1.193 χιλ.κατοίκους (2010).   

## Διοικητική διαίρεση

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Αργεντινής
Καισάριος Α΄ της Νεαπόλεως

Ο **Καισάριος** ήταν Βυζαντινός αξιωματούχος, δουξ της Νάπολης την περίοδο 677-684.

Η μόνη πρώιμη μεσαιωνική ιστορική πηγή που αναφέρει το Καισάριος είναι το Χρονικό των Δούκων του Μπενεβέντο, του Σαλέρνο, της Κάπουας και της Νάπολης. Σύμφωνα με αυτό, έλαβε εξουσία επί του Δουκάτου της Νάπολης το 677 μετά το θάνατο του προκατόχου του Ανδρέα σε μια εποχή όπου η Νάπολη ήταν τμήμα του Βυζαντίου, Ο Καισάριος έλαβε πρώτα συναίνεση του αυτοκράτορα Κωνσταντίνου Β΄ όπως κι έγινε.

Τίποτα δεν είναι γνωστό για τη βασιλεία του Καισάριου. Το Χρονικό των Δούκων του Μπενεβέντο, του Σαλέρνο, της Κάπουα και της Νάπολης αναφέρει ότι κυβέρνησε το Δουκάτο της Νεαπόλεως για επτά χρόνια και πέθανε το 684. Ο διάδοχος του Καισάριου ήταν ο Στέφανος.

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli, Francisi Giannini, 1881, τόμος 1, page 325
* 

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί του 7ου αιώνα
Κατηγορία:Δούκες της Νεαπόλεως
Ελάρα (μυθολογία)

Στην ελληνική μυθολογία, η **Ελάρα** (ή **Ελάραη** ή **Αλέρα**), επίσης γνωστή και ως **Λάρισα**, ήταν θνητή πριγκίπισσα, κόρη του βασιλιά Ορχομενού και η μητέρα του γίγαντα Τιτυού από τον Δία. Σε μερικές αναφορές, η ίδια περιγράφεται ως κόρη του Μινύα. 

## Μύθος
Ο Δίας ερωτεύτηκε την Ελάρα και την έκρυψε από τη ζηλιάρα οργή της γυναίκας του Ήρας, τοποθετώντας την βαθιά κάτω από τη Γη. Εκεί γεννήθηκε ο Τιτυός, ένας γίγαντας που μερικές φορές λέγεται ότι είναι ο γιος της Γαίας, της θεάς της Γης, για τον λόγο ότι είναι γηγενής και μεγάλωσε κάτω από τη γη. Προστίθεται επίσης ότι η Ελάρα πέθανε στον τοκετό λόγω του τεράστιου μεγέθους του μωρού της. 

Το σπήλαιο μέσω του οποίου πιστεύεται ότι ο Τιτυός έφτασε στην επιφάνεια της Γης βρισκόταν στην Εύβοια και αναφέρεται ως *Ελάριο*. 

## Επωνυμία
Ένα φεγγάρι του Δία ονομάζεται Ελάρα. 
[μικρογραφία|143x143εσ| [Ελάρα (δορυφόρος)|Σελήνη Ελάρα ]]

## Παραπομπές


Κατηγορία:Πριγκίπισσες στην Ελληνική μυθολογία
Κατηγορία:Θνητές γυναίκες του Δία
Νοβιτσόκ

Το **Νοβιτσόκ** (, "νεοφερμένος", επίσης γνωστό ως παράγοντας Α) είναι μια ομάδα επτά δυαδικών χημικών όπλων, τα οποία ανέπτυξε το κρατικό χημικό ερευνητικό ινστιτούτο ΓκοσΝΙΙΟΧΤ στην  Σοβιετική Ένωση και στη Ρωσία από το 1971 έως το 1993. Σε κανονικές συνθήκες, ορισμένες ουσίες νοβιτσόκ είναι στερεές, ενώ άλλες είναι υγρές. Πιστεύεται ότι η διασπορά των στερεών ουσιών είναι δυνατή με εξαιρετικά λεπτή σκόνη.

Ρώσοι επιστήμονες που ανέπτυξαν τις νευρικές ουσίες υποστηρίζουν ότι είναι οι πιο θανατηφόρες που έχουν δημιουργηθεί. Μερικές παραλλαγές είναι πέντε με οκτώ φορές πιο ισχυρές από το αγγλικό/αμερικάνικο παράγοντα VX (γνωστό ως παράγοντας V από το venomous), ενώ άλλες είναι και δέκα φορές πιο ισχυρές από το γερμανικό σομάν (γνωστό ως παράγοντας G από το german). Εκτός από τη Ρωσία, "αρκετά κράτη μέλη του ΝΑΤΟ" και το Ιράν παράγουν τις ουσίες αυτές. Τον Νοέμβριο του 2019, τέσσερις από τις παραλλαγές του νοβιτσόκ (Α-230, Α-232, Α-234, Α-242) προστέθηκαν στο Πρόγραμμα 1 του Οργανισμού για την Απαγόρευση Χρήσης των Χημικών Όπλων (ΟΑΧΟ).
μικρογραφία|Η χημική δομή του νευρικού παράγοντα VX
μικρογραφία|214x214εσ|Η χημική δομή του νευρικού παράγοντα σομάν
Στον 21ο αιώνα, οι ουσίες νοβιτσόκ έγιναν ευρέως γνωστές αφού χρησιμοποιήθηκαν για να δηλητηριάσουν αντιπάλους του ρωσικού καθεστώτος, συμπεριλαμβανομένων των Σκριπάλ και δύο άλλων στο Έιμσμπιουρι του Ηνωμένου Βασιλείου (2018) και του Αλεξέι Ναβάλνι (2020).

## Αντιμετώπιση της δηλητηρίασης
Το γενικό πρωτόκολλο θεραπείας από τη δηλητηρίαση από τους νευρικούς παράγοντες περιλαμβάνει τόσο τις φαρμακολογικές όσο και τις μη φαρμακολογικές προσεγγίσεις. Ανάμεσα στις μη φαρμακολογικές προσεγγίσεις περιλαμβάνονται η παροχή οξυγόνου, η ανάνηψη και η απολύμανση. Η φαρμακολογική θεραπεία της δηλητηρίασης από νευρικούς παράγοντες περιλαμβάνει: (1) την εφαρμογή ενός αντιχολινεργικού φαρμάκου (κυρίως ατροπίνης) (2) τη χορήγηση ενός αντισπασμωδικού παράγοντα (συνήθως διαζεπάμη ή avizafone) και (3) τη χρήση αντιδραστηρίων επανενεργοποίησης που αντιπροσωπεύονται από αντιδραστήρια AChE (που ονομάζονται οξίμες). Εκτός από τη συμπτωματική θεραπεία, ένας εναλλακτικός τρόπος αντιμετώπισης της δηλητηρίασης από τον παράγοντα Α μπορεί να περιλαμβάνει τους βιοδιαχωριστές, καθώς απενεργοποιούν επιλεκτικά τους μη δεσμευμένους παράγοντες Α στην κυκλοφορία του αίματος.

## Παραπομπές

Κατηγορία:Επιστήμες και τεχνολογία στη Σοβιετική Ένωση
Κατηγορία:Χημικά όπλα
Κατηγορία:Οργανικές ενώσεις φθορίου
Κατηγορία:Οργανικές ενώσεις με οξυγόνο
Κατηγορία:Οργανικές ενώσεις με φωσφόρο
Ανισόχιλος

Ο **ανισόχιλος** (*Anisochilus*) είναι Γένος αγγειόσπερμων φυτών, που ανήκει στην υποοικογένεια του θυμαριού, τα νηπετοειδή, και περιγράφηκε για πρώτη φορά το 1830. Περιλαμβάνει 17 είδη, ιθαγενή κυρίως της Ινδικής υποηπείρου. Είναι φυτά ποώδη, μονοετή ή πολυετή, με άνθη τα οποία είναι διατεταγμένα σπειροειδώς.

## Είδη
Το γνωστότερο από τα είδη του γένους είναι ο ανισόχιλος ο σαρκώδης (*Anisochilus carnosus*), γνωστό και με την κοινή ονομασία *καπουρλί*, που χρησιμοποιείται στην Ινδία ως φάρμακο. Ακολουθεί κατάλογος όλων των γνωστών σήμερα ειδών, με τα ονόματα των επιστημόνων που τα περιέγραψαν πρώτοι και τη γεωγραφική τους κατανομή:

# *Anisochilus adenanthus* Dalzell & A.Gibson - νότια Ινδία
# *Anisochilus argenteus* Gamble - νότια Ινδία
# *Anisochilus cambodianus* Murata - Ταϊλάνδη, Καμπότζη
# *[[Ανισόχιλος ο σαρκώδης|Anisochilus carnosus]]* (L.f.) Wall. - Ινδία, Σρι Λάνκα, Νεπάλ, Ιμαλάια, Μπουτάν, Μιανμάρ, Ταϊλάνδη
# *Anisochilus dysophylloides* Benth. - λόφοι Σερβαραγιάν του Ταμίλ Ναντού
# *Anisochilus harmandii* Doan ex Suddee & A.J. Paton - Ταϊλάνδη, Λάος, Καμπότζη
# *Anisochilus mitis* R.A. Clement - ανατολικά Ιμαλάια
# *Anisochilus pallidus* Wall. - Γιουνάν, Ινδία, Μπανγκλαντές, Λάος, Μιανμάρ, Ταϊλάνδη, Βιετνάμ
# *Anisochilus paniculatus* Benth. - νότια Ινδία
# *Anisochilus plantagineus* Hook.f. - νότια Ινδία
# *Anisochilus polystachys* Benth. - Νεπάλ, Μπουτάν, Άσαμ, Μπανγκλαντές, ανατολικά Ιμαλάια
# *Anisochilus robustus* Hook.f. - νότια Ινδία
# *Anisochilus scaber* Benth. - νότια Ινδία
# *Anisochilus siamensis* Ridl. - Ταϊλάνδη
# *Anisochilus suffruticosus* Wight - νότια Ινδία
# *Anisochilus velutinus* Trimen - Σρι Λάνκα
# *Anisochilus wightii* Hook.f. - νότια Ινδία

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 749

Κατηγορία:Χειλανθή
Κατηγορία:Χλωρίδα της Ασίας
Κατηγορία:Φαρμακευτικά φυτά της Ασίας
Γυροκάρυο

Το **γυροκάρυο** (*Gyrocaryum*) είναι Γένος αγγειόσπερμων φυτών, που ανήκει στην οικογένεια του «μη με λησμόνει», τα βοραγινοειδή. Περιλαμβάνει ένα μοναδικό είδος, το ***Gyrocaryum oppositifolium***, που είναι ενδημικό της Ισπανίας, και περιγράφηκε για πρώτη φορά από τον Μπενίτο Βαλδές το 1983 (μονοτυπικό γένος).

Τα φυσικά ενδιαιτήματά του είναι οι μεσογειακοί θαμνότοποι (*Matorral*) και τα εύκρατα λιβάδια με είδη όπως ο αμπελόδεσμος. Απειλείται ωστόσο από απώλεια ενδιαιτήματος και έφθασε να συμπεριληφθεί το 2006 στον κατάλογο των ειδών σε «κρίσιμο κίνδυνο», δηλαδή ένα στάδιο πριν την εξαφάνιση.

## Παραπομπές

Κατηγορία:Βοραγινοειδή
Σοφία Καρλότα του Ολδεμβούργου

Η **Σοφία Καρλόττα** (γερμ. *Sophia Charlotte von Oldenburg*, 2 Φεβρουαρίου 1879 - 29 Μαρτίου 1964) ήταν δούκισσα του Ολδεμβούργου και μετέπειτα πριγκίπισσα της Πρωσίας.

## Βιογραφία
Γεννήθηκε στις 2 Φεβρουαρίου 1879 στο Κάστρο του Ολδεμβούργου, και ήταν το μεγαλύτερο παιδί και κόρη του Φρειδερίκου Αύγουστου Β΄ του Ολδεμβούργου και της Ελισάβετ Άννας της Πρωσίας. Ήταν γνωστή στην οικογένειά της ως "Λόττε". Είχε μια νεότερη αδελφή, τη Μαργαρίτα, που πέθανε σε ηλικία 4 μηνών. Το 1895 η μητέρα της πέθανε και ένα χρόνο μετά ο πατέρας της παντρεύτηκε την Ελισάβετ Αλεξανδρινή του Μεκλεμβούργου-Σβερίν, με την οποία απέκτησε πέντε παιδιά.

Στις 27 Φεβρουαρίου 1906 παντρεύτηκε τον Άιτελ Φρειδερίκο της Πρωσίας στο Βερολίνο. Είχαν έναν δυστυχισμένο γάμο. Παρά τη θερμή υποδοχή της στο Βερολίνο, η Σοφία Καρλόττα απέτυχε να κάνει φίλους εκεί. Ο Άιτελ Φρειδερίκος της ήταν συνεχώς άπιστος. Ήταν ένας μοναχικός χρόνος για τη Σοφία Καρλόττα και κατοικούσε κυρίως στο Κάστρο Μπελβού στο Βερολίνο, όπου πέρασε το χρόνο της κυρίως διαβάζοντας, ζωγραφίζοντας και συνομιλώντας με έναν μικρό αριθμό φίλων.

Το ζευγάρι χώρισε στις 20 Οκτωβρίου 1926. Πιστεύεται ότι ήθελε να χωρίσει πριν από τον πόλεμο, αλλά τους εμπόδισε ο πατέρας του Άιτελ Φρειδερίκου. Σύμφωνα με πληροφορίες, ο Άιτελ Φρειδερίκος ξεκίνησε την διαδικασία διαζυγίου εναντίον της Σοφίας Καρλόττας στις 15 Μαρτίου 1919, επικαλούμενος την απιστία της πριν από τον πόλεμο. Τελικώς μια απόφαση που εκδόθηκε από το δικαστήριο, ανέφερε ότι ο Άιτελ Φρειδερίκος ήταν ο ένοχος.

Στις 4 Μαΐου 1927 παντρεύτηκε τον Χάραλντ φαν Χέιντεμαν, πρώην αστυνομικό στο Κάστρο Ραστίντε του Πότσδαμ. Η Σοφία Καρλόττα και από τους δυο γάμου της, δεν απέκτησε απογόνους.

Πέθανε στις 29 Μαρτίου 1964 στο Βεστερστίντε σε ηλικία 85 ετών.

## Πρόγονοι



## Τίτλοι
*2 Φεβρουαρίου 1879 – 27 Φεβρουαρίου 1906: *Η Υψηλότητα* Δούκισσα Σοφία Καρλότα του Όλντενμπουργκ
*27 Φεβρουαρίου 1906 – 20 Οκτωβρίου 1926: *Η Βασιλική Υψηλότητα* Πριγκίπισσα Σοφία Καρλότα της Πρωσίας
*20 Οκτωβρίου 1926 – 4 Μαΐου 1927: *Η Υψηλότητα* Δούκισσα Σοφία Καρλότα του Όλντενμπουργκ
*4 Μαΐου 1927 – 29 Μαρτίου 1964: *Η Υψηλότητα* Δούκισσα Σοφία Καρλότα, Κα. Χάραλντ φαν Χέιντεμαν

## Παραπομπές
*
*
*
* A picture of Sophia Charlotte


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Πρωσίας
Πλέι-Οφ NBA 1964

Τα **πλέι-οφ του 1964** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1963-64 του **[[NBA]]**. Το τουρνουά ολοκληρώθηκε με τους Μπόστον Σέλτικς να επικρατούν των Σαν Φρανσίσκο Ουόριορς με 4-1 νίκες στους τελικούς της διοργάνωσης και να κατακτούν το τρόπαιο του πρωταθλητή. Αυτός ήταν ο έκτος συνεχόμενος και ο έβδομος συνολικά τίτλος στην ιστορία των Σέλτικς.

Οι Ουόριορς έφτασαν μέχρι τους τελικούς για πρώτη φορά από το 1956, όταν αγωνίζονταν ως Φιλαδέλφεια Ουόριορς. Το επανέλαβαν το 1967 και τελικά κατέκτησαν τον τίτλο το 1975 ως Γκόλντεν Στέιτ Ουόριορς.

Ήταν επίσης η πρώτη παρουσία των Φιλαδέλφεια 76ερς σε πλέι-οφ μετά τη μετακόμισή τους στην πόλη της Φιλαδέλφεια.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Σαν Φρανσίσκο Ουόριορς]]** (1) πέρασαν άνευ αγώνων στους τελικούς της κατηγορίας.
(2) **[[Σαιντ Λούις Χοκς]]** vs. (3) Λος Άντζελες Λέικερς:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) **[[Σινσινάτι Ρόγιαλς]]** vs. (3) Φιλαδέλφεια 76ερς:

## Τελικοί κατηγοριών
### Τελικοί Δυτικής κατηγορίας
(1) **[[Σαν Φρανσίσκο Ουόριορς]]** vs. (2) Σαιντ Λούις Χοκς:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (2) Σινσινάτι Ρόγιαλς:

## Τελικοί NBA
(Α1) **[[Μπόστον Σέλτικς]]** vs. (Δ1) Σαν Φρανσίσκο Ουόριορς:

## Εξωτερικοί σύνδεσμοι
* 1964 NBA Playoffs  στο Basketball-Reference

1964
Πλει-Οφ
Κυριάκος Ντούμος

Ο **Κυριάκος Ντούμος** (γενν. 8 Σεπτεμβρίου 1949, Καστρί Αρκαδίας) είναι Έλληνας στιχουργός.

## Βιογραφία
Τελείωσε τη νομική στο Πανεπιστήμιο Αθηνών. Μετέπειτα ακολούθησαν οι σπουδές στη Δραματική Σχολή του Ωδείου Αθηνών, όπου είχε καθηγητές -μεταξύ άλλων- τους Δημήτρη Μυράτ και Κατίνα Παξινού και τέλος οι σπουδές στα παιδαγωγικά στην ΠΑΤΕΣ/ΣΕΛΕΤΕ. Επίσης έχει κάνει σεμινάρια θεάτρου και ραδιοφώνου.

Εργάστηκε για κάποια χρόνια ως καθηγητής στο δημόσιο.

Έχει ασχοληθεί με τη συγγραφή σατυρικών κειμένων και στίχων σε τηλεοπτικές και ραδιοφωνικές εκπομπές. Έχει εργαστεί ως σκηνοθέτης ερασιτεχνικών θεατρικών σχημάτων.

## Στιχουργική
Έχει γράψει πάνω από 300 τραγούδια, εκ των οποίων πάνω από 100 έχουν μελοποιηθεί.

Μερικά από τα γνωστότερα είναι τα: «Και θα χαθώ», «Για να σ' εκδικηθώ», «Εσύ εκεί», «Είναι για σένανε που ζω», «Δεν έχω διεύθυνση», «Τετάρτη βράδυ», «Καλοκαίρι αγκαλιά μου», «Μελίνα», «Έτσι απλά σ’ αγαπώ», «Σώμα με σώμα», «Γυρίζω το χρόνο», «Αγαπάω και πονάω», « Σ' ένα εξπρές», «Θεσσαλονίκη, Σαββατόβραδο κι Απρίλης», «Έρχεται κρύο», «Μη σβήνεις τα φώτα (Μαζί μου σε θέλω)», «Το κυπελάκι», «Κοιμήσου μωρό μου», «Εφηβεία» κ.α.

Τραγούδια του έχουν ερμηνευθεί από τους: Λάκης Παπαδόπουλος, Μανώλης Μητσιάς, Μελίνα Ασλανίδου, Δήμητρα Γαλάνη, Δημήτρης Μητροπάνος, Βίκυ Μοσχολιού, Τζένη Βάνου, Βασίλης Παπακωνσταντίνου, Αρλέτα, Τάνια Τσανακλίδου,  Μπέσσυ Αργυράκη,  Ρένα Κουμιώτη, Ελπίδα, Ισιδώρα Σιδέρη, Γιάννης Πάριος, Γλυκερία, Πασχάλης Τερζής, Κώστας Καράλης, Πασχάλης, Ευρυδίκη, Ελένη Δήμου, Γιάννης Ζουγανέλης, Σάκης Μπουλάς, Άντζελα Δημητρίου, Χριστίνα Μαραγκόζη, Έφη Σαρρή, Θάνος Τζάνης κ.ά.

Στους «Αγώνες ελληνικού τραγουδιού Κέρκυρας», συμμετείχαν πέντε τραγούδια του. Τα «Και θα χαθώ», «Στο σταθμό Λαρίσης» στον διαγωνισμό του 1981 και τα «Ο Νώντας ο φοιτητής», «Κιλκίς» και «Έρχεται κρύο» στον διαγωνισμό του 1982 με το τελευταίο να κερδίζει τιμητικό έπαινο.

## Παραπομπές


Κατηγορία:Έλληνες στιχουργοί
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Ωδείου Αθηνών
Καμπερνέ Σοβινιόν

200px|right|thumb|Καμπερνέ Σοβινιόν
Το **καμπερνέ σοβινιόν** (γαλ. *Cabernet Sauvignon*) είναι μία ποικιλία του αμπελιού η οποία χρησιμοποιείται για παραγωγή ερυθρών κρασιών. Το καμπερνέ σοβινιόν εμφανίστηκε στον XVII αιώνα στο Μπορντώ ως αποτέλεσμα διασταύρωσης ποικιλιών Καμπερνέ Φραν και Σοβινιόν Μπλαν. Για πολύ καιρό ήταν η πιο κοινή και πιο καλλιεργούμενη ποικιλία αμπελιού στον κόσμο. Αυτή η ποικιλία είναι λιγότερο απαιτητική και φυτρώνεται σε διάφορες κλιματικές συνθήκες. Το καμπερνέ σοβινιόν έχει αυξημένη αντοχή στις ασθένειες όπως περονόσπορο και τεφρά σήψη αμπέλου. Τα άνθη είναι ερμαφρόδιτα. 

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποικιλίες σταφυλιών
NBA 1963-64

H **αγωνιστική περίοδος 1963-64** ήταν η 18η στην ιστορία του NBA. Στο πρωτάθλημα έλαβαν μέρος 9 ομάδες και έδωσαν 80 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς επικράτησαν των Σαν Φρανσίσκο Ουόριορς με 4-1 νίκες στους τελικούς και κατέκτησαν τον τίτλο. Αυτός ήταν ο έκτος συνεχόμενος και ο έβδομος συνολικά τίτλος στην ιστορία των Σέλτικς.

## Αξιοσημείωτα γεγονότα
* Πριν την έναρξη της αγωνιστικής περιόδου, οι Σίρακιουζ Νάσιοναλς μετακόμισαν στη Φιλαδέλφεια της Πενσυλβάνια και μετονομάστηκαν σε Φιλαδέλφεια 76ερς, ενώ οι Σικάγο Ζέφιρς μετακόμισαν στη Βαλτιμόρη του Μέριλαντ και μετονομάστηκαν σε νέοι Μπάλτιμορ Μπούλετς (δεν έχουν σχέση με τους αρχικούς Μπούλετς που αγωνίστηκαν στο NBA έως το 1954).
* Στις 30 Απριλίου 1963, ο κομισάριος Μορίς Πόντολοφ αποφάσισε να παραιτηθεί από τη θέση του, την οποία κατείχε από τη δημιουργία του πρωταθλήματος (με την ονομασία BAA τότε) το 1946. Τη θέση του πήρε ο Τζ. Γουόλτερ Κένεντι.
* Ο Αρτ Χέιμαν του πανεπιστημίου του Ντιουκ επιλέχθηκε στο νούμερο 1 του Ντραφτ από τους Νιου Γιορκ Νικς. Οι Σαν Φρανσίσκο Ουόριορς επέλεξαν τον Νέιτ Θέρμοντ στο νούμερο 3 και οι Μπάλτιμορ Μπούλετς τον Γκας Τζόνσον στο νούμερο 10.
* Το All-Star Game της σεζόν έλαβε χώρα την Τρίτη 14 Ιανουαρίου 1964 στο Boston Garden της Βοστώνης, όπου η Ανατολή κέρδισε τη Δύση με 111-107. Ο Όσκαρ Ρόμπερτσον των Σινσινάτι Ρόγιαλς έλαβε το βραβείο του πολυτιμότερου παίκτη.

## Κανονική περίοδος
### Βαθμολογίες

;Δυτική Περιφέρεια

;Ανατολική Περιφέρεια

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις
* **[[Βραβείο πολυτιμότερου παίκτη στο NBA|Πολυτιμότερος παίκτης (MVP)]]:** Όσκαρ Ρόμπερτσον (Σινσινάτι Ρόγιαλς)
* **[[Βραβείο rookie της χρονιάς στο NBA|Rookie της χρονιάς]]:** Τζέρι Λούκας (Σινσινάτι Ρόγιαλς)
* **[[Βραβείο προπονητή της χρονιάς στο NBA|Προπονητής της χρονιάς]]:** Άλεξ Χάνουμ (Σαν Φρανσίσκο Ουόριορς)

* **Καλύτερη πεντάδα**
** Ουίλτ Τσάμπερλεϊν (Σαν Φρανσίσκο Ουόριορς)
** Έλτζιν Μπέιλορ (Λος Άντζελες Λέικερς)
** Τζέρι Ουέστ (Λος Άντζελες Λέικερς)
** Μπομπ Πετίτ (Σαιντ Λούις Χοκς)
** Όσκαρ Ρόμπερτσον (Σινσινάτι Ρόγιαλς)

* **2η καλύτερη πεντάδα**
** Χαλ Γκριρ (Φιλαδέλφεια 76ερς)
** Τζον Χάβλιτσεκ (Μπόστον Σέλτικς)
** Τομ Χάινσον (Μπόστον Σέλτικς)
** Τζέρι Λούκας (Σινσινάτι Ρόγιαλς)
** Μπιλ Ράσελ (Μπόστον Σέλτικς)

* **Καλύτερη rookie πεντάδα**
** Αρτ Χέιμαν (Νιου Γιορκ Νικς)
** Γκας Τζόνσον (Μπάλτιμορ Μπούλετς)
** Τζέρι Λούκας (Σινσινάτι Ρόγιαλς)
** Ροντ Θορν (Μπάλτιμορ Μπούλετς)
** Νέιτ Θέρμοντ (Σαν Φρανσίσκο Ουόριορς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1963-64 στο NBA.com
*Περίληψη αγωνιστικής περιόδου 1963-64 στο Basketball-Reference.com
Επαρχία Μεντόσα

200px|thumb|right|Διοικητική διαίρεση της επαρχίας

Η επαρχία **Μεντόσα** (ισπ. *Mendoza*) είναι μία από τις 23 επαρχίες της Αργεντινής και βρίσκεται στα δυτικά του κεντρικού μέρους της χώρας, στην περιοχή Κούγιο. Η πρωτεύουσα της επαρχίας είναι η πόλη Μεντόσα. Συνορεύει με τις επαρχίες Σαν Χουάν, Σαν Λούις, Λα Πάμπα και Νεουκέν. Δυτικά συνορεύει με τη Χιλή. 

## Οικονομία
Τα κρασιά της Μεντόσας είναι γνωστά σε όλο τον κόσμο και οι τοπικοί οινοπαραγωγοί δίνουν 70% της συνολικής ποσότητας κρασιού που παράγεται στην Αργεντινή. Εκτός από το αμπέλι στην επαρχία καλλιεργούνται μηλιές, αχλαδιές, ντομάτες, κρεμμύδια, δαμασκηνιές, ελιές, βυσσινιές, ροδακινιές και κυδωνιές. Η μελισσοκομία είναι άλλος ένας κλάδος της γεωργίας που αναπτύσσεται τελευταία χρόνια. Ο αριθμός των κυψελών ανέρχεται στις 30 000 κυψέλες.      

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Αργεντινής
Εκκλησία Αγίου Γεωργίου (Τιφλίδα)

Ο **Ναός του Αγίου Γεωργίου, στη παλιά πόλη της [[Τιφλίδα]]ς**, στη Γεωργία (στην αρμενική γλώσσα: **Սուրբ Գևորգ եկեղեցի, Surb Gevorg yekeghetsi**; στη γεωργιανή γλώσσα: **სურფგევორქი, sur′pgevork′i**) είναι  εκκλησία του 13ου αιώνα. Πρόκειται για το Καθεδρικό Ναό της Αρχιεπισκοπής της Γεωργίας, της Αρμενικής Αποστολικής Εκκλησίας. Βρίσκεται κάτω από τα ερείπια του φρουρίου Ναρικάλα, στο νοτιοδυτικό άκρο της πλατείας Βαχτάνγκ Γκοργκασάλι. 

## Φωτοθήκη

File:Surb Gevorg from Narikala.jpg|Ο Καθεδρικός του Αγίου Γεωργίου όπως φαίνεται από το Φρούριο Ναρικάλα
File:Tbilisi - Saint George's Church.jpg
Image:Narikala.jpg| Ο Καθεδρικός του Αγίου Γεωργίου (στη δεξιά πλευρά της φωτογραφίας)
Image:Old Quarter of Tbilisi.jpg|Ο ναός όπως φαίνεται από τη πλατεία Gorgasali (δεξιά στη φωτογραφία)
Image:St. Kevork Armenian Apostolic Church, Tbilisi.JPG|Ο βωμός του ναού
Image:St Gevorg Armenian church in Tbilisi (interior).JPG|Το εσωτερικό του ναού


## Παραπομπές


Κατηγορία:Κτίρια και κατασκευές στην Τιφλίδα
Κατηγορία:Χριστιανικοί ναοί στη Γεωργία
Γιάννης Κακλέας

Ο **Γιάννης Κακλέας** είναι Έλληνας σκηνοθέτης του θεάτρου.

## Βιογραφία
Γεννήθηκε στο Ντεπώ, στη Θεσσαλονίκη.  

### Σπουδές
Σπούδασε υποκριτική στη δραματική σχολή του Ζήση Χαρατσάρη, στη δραματική σχολή του Θεάτρου Τέχνης «Κάρολος Κουν» και έκανε μεταπτυχιακές σπουδές υποκριτικής στο Webber Douglas Academy of Dramatic Arts, στο Λονδίνο. Είναι απόφοιτος της σχολής σκηνοθεσίας θεάτρου, του Drama Centre of London.  

### Καριέρα
Μεταξύ άλλων, διετέλεσε καλλιτεχνικός διευθυντής του θεάτρου "Τεχνοχώρος" από το 1981 έως το 2003 και του Δημοτικού Περιφερειακού Θεάτρου Καλαμάτας, από το 1989 έως το 1991 και από το 2003 έως το 2006. 

Έχει διδάξει υποκριτική και σκηνοθεσία.

Έχει συνεργαστεί με το Φεστιβάλ Αθηνών-Επιδαύρου, με το Εθνικό Θέατρο καθώς επίσης και με τα μεγάλα αστικά θέατρα του κέντρου, σκηνοθετώντας περισσότερες από 120 θεατρικές παραστάσεις.

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες σκηνοθέτες θεάτρου
Κατηγορία:Έλληνες καλλιτεχνικοί διευθυντές
Πλέι-Οφ NBA 1965

Τα **πλέι-οφ του 1965** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1964-65 του **[[NBA]]**. Το τουρνουά ολοκληρώθηκε με τους Μπόστον Σέλτικς να επικρατούν των Λος Άντζελες Λέικερς με 4-1 νίκες στους τελικούς της διοργάνωσης και να κατακτούν το τρόπαιο του πρωταθλητή. Αυτός ήταν ο έβδομος συνεχόμενος και ο όγδοος συνολικά τίτλος στην ιστορία των Σέλτικς.

Οι Λέικερς ηττήθηκαν στους τελικούς για τέταρτη συνεχόμενη φορά (1959, 1962, 1963 οι προηγούμενες τρεις), ενώ ήταν η πρώτη παρουσία των Μπάλτιμορ Μπούλετς σε πλέι-οφ μετά τη μετακόμισή τους στην πόλη της Βαλτιμόρης.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Λος Άντζελες Λέικερς]]** (1) πέρασαν άνευ αγώνων στους τελικούς της κατηγορίας.
(2) Σαιντ Λούις Χοκς vs. (3) **[[Μπάλτιμορ Μπούλετς (1963-1973)|Μπάλτιμορ Μπούλετς]]**:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) Σινσινάτι Ρόγιαλς vs. (3) **[[Φιλαδέλφεια 76ερς]]**:

## Τελικοί κατηγοριών
### Τελικοί Δυτικής κατηγορίας
(1) **[[Λος Άντζελες Λέικερς]]** vs. (3) Μπάλτιμορ Μπούλετς:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (3) Φιλαδέλφεια 76ερς:

## Τελικοί NBA
(Α1) **[[Μπόστον Σέλτικς]]** vs. (Δ1) Λος Άντζελες Λέικερς:

## Εξωτερικοί σύνδεσμοι
* 1965 NBA Playoffs  στο Basketball-Reference

1965
Πλει-Οφ
Καρλότα του Σάουμπουργκ-Λίππε

Η **Καρλόττα** (γερμ. *Charlotte von Schaumburg-Lippe*, 10 Σεπτεμβρίου 1864 - 16 Ιουλίου 1946) του Οίκου του Λίππε ήταν πριγκίπισσα του Σάουμπουργκ-Λίππε και μετέπειτα βασιλική σύζυγος της Βυρτεμβέργης.

## Βιογραφία
Η *Καρλόττα Μαρία Ίντα Λουίζα Ερμιόνη Ματθίλδη* γεννήθηκε στις 10 Οκτωβρίου 1864 στο Κάστρο Ράτιμπορσιτς, και ήταν το μεγαλύτερο παιδί και κόρη του Γουλιέλμου του Σάουμπουργκ-Λίππε και της Ματθίλδης του Άνχαλτ-Ντέσσαου.

Στις 8 Απριλίου 1886 παντρεύτηκε το Γουλιέλμο, Διάδοχο Πρίγκιπα της Βυρτεμβέργης. Το ζευγάρι δεν απέκτησε απογόνους. Το 1891 ο σύζυγός της έγινε βασιλιάς της Βυρτεμβέργης και η Καρλόττα βασιλική σύζυγος.

Πέθανε στις 16 Ιουλίου 1946 στο Μπεμπενχάουζεν της Βάδης-Βυρτεμβέργης σε ηλικία 81 ετών.

## Τίτλοι
*10 Οκτωβρίου 1864 – 8 Απριλίου 1886: *Η Γαληνοτάτη Υψηλότητα* Πριγκίπισσα Καρλόττα του Σάουμπουργκ-Λίππε
*8 Απριλίου 1886 – 6 Οκτωβρίου 1891: *Η Βασιλική Υψηλότητα* Η Διάδοχος Πριγκίπισσα της Βυρτεμβέργης
*6 Οκτωβρίου 1891 – 30 Νοεμβρίου 1918: *Η Μεγαλειότητα Της* Η Βασίλισσα της Βυρτεμβέργης
*30 Νοεμβρίου 1918 – 16 Ιουλίου 1946: *Η Μεγαλειότητα Της* Η Βασίλισσα Καρλόττα της Βυρτεμβέργης

## Παραπομπές
* Hansmartin Decker-Hauff: *Frauen im Hause Württemberg* DRW-Verlag, Leinfelden-Echterdingen 1997, ISBN 3-87181-390-7, S. 276.
* Sönke Lorenz, Dieter Mertens, Volker Press (Hrsg.): *Das Haus Württemberg. Ein biographisches Lexikon.* Kohlhammer, Stuttgart 1997, ISBN 3-17-013605-4, S. 335.
* Martin Otto: *Charlotte, Königin von Württemberg.* In: Maria Magdalena Rückert (Hrsg.): *Württembergische Biographien unter Einbeziehung hohenzollerischer Persönlichkeiten.* Band III. Im Auftrag der Kommission für geschichtliche Landeskunde in Baden-Württemberg. Kohlhammer, Stuttgart 2017, ISBN 978-3-17-033572-1, S. 260–263.
* *Sabine Thomsen*: Die württembergischen Königinnen. Charlotte Mathilde, Katharina, Pauline, Olga, Charlotte – ihr Leben und Wirken. Tübingen 2006.
* Lorenz, Mertens, Press (eds.), 1997: *Das Haus Württemberg. Ein biographisches Lexikon*, p. 335. Stuttgart; Kohlhammer Verlag 
* Decker-Hauff, H, 1997: *Frauen im Hause Württemberg*, p. 276.  DRW-Verlag: Leinfelden-Echterdingen 
*
* Thomsen, S., 2006: *Die württembergischen Königinnen: Charlotte Mathilde, Katharina, Pauline, Olga, Charlotte - ihr Leben und Wirken*. Tübingen

|-

|-

Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Βασίλισσες της Βυρτεμβέργης
Κατηγορία:Πριγκίπισσες της Βυρτεμβέργης
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
NBA 1964-65

H **αγωνιστική περίοδος 1964-65** ήταν η 19η στην ιστορία του NBA. Στο πρωτάθλημα έλαβαν μέρος 9 ομάδες και έδωσαν 80 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς επικράτησαν των Λος Άντζελες Λέικερς με 4-1 νίκες στους τελικούς και κατέκτησαν τον τίτλο. Αυτός ήταν ο έβδομος συνεχόμενος και ο όγδοος συνολικά τίτλος στην ιστορία των Σέλτικς.

## Αξιοσημείωτα γεγονότα
* Ο Τζιμ Μπαρνς του πανεπιστημίου του Τέξας επιλέχθηκε στο νούμερο 1 του Ντραφτ από τους Νιου Γιορκ Νικς. Στο ίδιο ντραφτ, οι Νικς επέλεξαν και τον Γουίλις Ριντ στο νούμερο 8, ο οποίος θα εξελισσόταν σε έναν από τους κορυφαίους παίκτες στην ιστορία της ομάδας.
* Το All-Star Game της σεζόν έλαβε χώρα την Τετάρτη 13 Ιανουαρίου 1965 στο Kiel Auditorium του Σαιντ Λούις, όπου η Ανατολή κέρδισε τη Δύση με 124-123. Ο Τζέρι Λούκας των Σινσινάτι Ρόγιαλς έλαβε το βραβείο του πολυτιμότερου παίκτη.
* Αμέσως μετά το All-Star Game, οι Φιλαδέλφεια 76ερς ήρθαν σε συμφώνια με τους Σαν Φρανσίσκο Ουόριορς για την απόκτηση του Ουίλτ Τσάμπερλεϊν. Η κίνηση αυτή θα άλλαζε την ιστορία του συλλόγου για την επόμενη τριετία, με μεγαλύτερη στιγμή την κατάκτηση του πρωταθλήματος το 1967.

## Κανονική περίοδος
### Βαθμολογίες

;Δυτική Περιφέρεια

;Ανατολική Περιφέρεια

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις
* **[[Βραβείο πολυτιμότερου παίκτη στο NBA|Πολυτιμότερος παίκτης (MVP)]]:** Μπιλ Ράσελ (Μπόστον Σέλτικς)
* **[[Βραβείο rookie της χρονιάς στο NBA|Rookie της χρονιάς]]:** Ουίλις Ριντ (Νιου Γιορκ Νικς)
* **[[Βραβείο προπονητή της χρονιάς στο NBA|Προπονητής της χρονιάς]]:** Ρεντ Άουερμπαχ (Μπόστον Σέλτικς)

* **Καλύτερη πεντάδα**
** Έλτζιν Μπέιλορ (Λος Άντζελες Λέικερς)
** Όσκαρ Ρόμπερτσον (Σινσινάτι Ρόγιαλς)
** Τζέρι Ουέστ (Λος Άντζελες Λέικερς)
** Μπιλ Ράσελ (Μπόστον Σέλτικς)
** Τζέρι Λούκας (Σινσινάτι Ρόγιαλς)

* **2η καλύτερη πεντάδα**
** Ουίλτ Τσάμπερλεϊν (Σαν Φρανσίσκο Ουόριορς / Φιλαδέλφεια 76ερς)
** Χαλ Γκριρ (Φιλαδέλφεια 76ερς)
** Γκας Τζόνσον (Μπάλτιμορ Μπούλετς)
** Σαμ Τζόουνς (Μπόστον Σέλτικς)
** Μπομπ Πετίτ (Σαιντ Λούις Χοκς)

* **Καλύτερη rookie ομάδα**
** Τζιμ Μπαρνς (Νιου Γιορκ Νικς)
** Ουίλις Ριντ (Νιου Γιορκ Νικς)
** Γουάλι Τζόουνς (Μπάλτιμορ Μπούλετς)
** Χάουαρντ Κόμιβς (Νιου Γιορκ Νικς)
** Τζο Κάλντγουελ (Ντιτρόιτ Πίστονς)
** Λούσιους Τζάκσον (Φιλαδέλφεια 76ερς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1964-65 στο NBA.com
*Περίληψη αγωνιστικής περιόδου 1964-65 στο Basketball-Reference.com
Νόμος της επαγωγής του Φαραντέι

thumb|255px|Διάγραμμα της διατάξεως σιδερένιου δακτυλίου του Φάραντεϊ. Η μεταβαλλόμενη μαγνητική ροή στο αριστερό πηνίο επάγει ρεύμα στο δεξιό πηνίο.
thumb|Ο δίσκος του Φάραντεϊ, η πρώτη ηλεκτρογεννήτρια στην ιστορία, ένας τύπος ομοιοπολικής γεννήτριας
Ο **νόμος της ηλεκτρομαγνητικής επαγωγής του Φαραντέι**, γνωστός και απλώς ως «νόμος του Φαραντέι» (αν και υπάρχει και ο νόμος του Φαραντέι για την ηλεκτρόλυση), αλλά και ως **Νόμος Φαραντέι-Λεντς**, είναι βασικός φυσικός νόμος του ηλεκτρομαγνητισμού, που προβλέπει το πώς θα αλληλεπιδράσει ένα μαγνητικό πεδίο με ένα ηλεκτρικό κύκλωμα, παράγοντας μια ηλεκτρεγερτική δύναμη (ΗΕΔ), ένα φυσικό φαινόμενο γνωστό ως ηλεκτρομαγνητική επαγωγή. Αποτελεί τη φυσική θεμελιώση της αρχής λειτουργίας των μετασχηματιστών, των πηνίων και πολλών τύπων ηλεκτρικών κινητήρων, ηλεκτρογεννητριών και σωληνοειδών.

Η **εξίσωση Μάξγουελ-Φαραντέι**, μία από τις εξισώσεις Μάξγουελ, περιγράφει μαθηματικά το γεγονός ότι ένα στροβιλό ηλεκτρικό πεδίο συνοδεύεται/παράγεται πάντοτε από ένα χρονικώς μεταβαλλόμενο μαγνητικό πεδίο, ενώ ο νόμος του Φαραντέι δηλώνει ότι ΗΕΔ, που μπορεί να ορισθεί ως το ηλεκτρομαγνητικό έργο που παράγεται πάνω σε ένα μοναδιαίο φορτίο κατά τη διαδρομή μιας στροφής σε έναν αγώγιμο βρόχο, υπάρχει πάνω στον βρόχο όταν η μαγνητική ροή που διέρχεται από την επιφάνεια που περικλείει ο βρόχος μεταβάλλεται χρονικά.

## Ιστορία
Η ηλεκτρομαγνητική επαγωγή ανακαλύφθηκε ανεξάρτητα από τον Μάικλ Φάραντεϊ το 1831 και το 1832 από τον Τζόζεφ Χένρι. Ο Φάραντεϊ ήταν ο πρώτος που δημοσίευσε τα αποτελέσματα των πειραμάτων του. 

## Παραπομπές


Κατηγορία:Ηλεκτρομαγνητισμός
Επαρχία Τουκουμάν

Η επαρχία **Τουκουμάν **(ισπ. *Tucumán*) είναι επαρχία στην βόρεια Αργεντινή. Είναι μία από τις πιο μικρές επαρχίες στην χώρας. Πρωτεύουσα - η πόλη Σαν Μιγκέλ ντε Τουκουμάν. Συνορεύει με τις επαρχίες Καταμάρκα, Σάλτα και Σαντιάγο δελ Εστέρο. Υποδιαιρείται σε 17 διαμερίσματα. 

## Διοικητική διαίρεση
thumb|right|400px|Διοικητική υποδιαίρεση της επαρχίας Τουκουμάν

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Αργεντινής
Στέφανος Α΄ της Νεαπόλεως

Ο **Στέφανος** ήταν Βυζαντινός αξιωματούχος, δουξ της Νεάπολης την περίοδο 684-687

Η κύρια πρώιμη μεσαιωνική ιστορική πηγή που αναφέρει τον Στέφανο είναι το Χρονικό των Δούκων του Μπενεβέντο, του Σαλέρνο, της Κάπουας και της Νάπολης. Σύμφωνα με το χρονικό, έλαβε εξουσία επί του Δουκάτου της Νάπολης το 684 μετά το θάνατο του προκατόχου του Καισάριου. Εκείνη την εποχή, η Νάπολη ήταν μέρος της Βυζαντινής Αυτοκρατορίας και ο Στέφανος έπρεπε να έλαβε τη συναίνεση του αυτοκράτορα Κωνσταντίνου Β΄ για επιβεβαίωση στο αξίωμα.

Οι πηγές αναφέρουν κατά την διάρκεια της θητείας του  την έκρηξη του Βεζούβιου που συνέβη τον Μάρτιο του 685, από την οποία υπέστη σοβαρές ζημιές στην περιοχή της Νάπολης. Ωστόσο, η ίδια η πόλη δεν υπέστη καμία σημαντική ζημιά. Οι τοπικοί κληρικοί με επικεφαλής τον Επίσκοπο Ανιέλο το απέδωσαν σε θαύμα, στην μεσολάβηση του Αγίου Τζενάρο. Από τότε, η λατρεία αυτού του αγίου άρχισε να εξαπλώνεται γρήγορα στην πόλη, και σύντομα ο Τζενάρο έγινε ο πολιούχος, προστάτης της Νάπολης. Πιθανώς, οι πρώτες εικόνες αυτού του αγίου στα νομίσματα της Νάπολης σχετίζονται με αυτά τα γεγονότα. Μέχρι τότε, μόνο τα πορτρέτα των βυζαντινών αυτοκρατόρων απεικονίζονταν στα νομίσματα που κόπηκαν εδώ.

Το Χρονικό των Δούκων του Μπενεβέντο, του Σαλέρνο, της Κάπουα και της Νάπολης αναφέρει ότι ο Στέφανος Α' κυβέρνησε το Δουκάτο της Νεάπολης για τρία χρόνια και πέθανε το 687. Ο διάδοχός του στο αξίωμα ήταν ο Μπονέλος.

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli, Francisi Giannini, 1881, τόμος 1, page 325
* 

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί του 7ου αιώνα
Κατηγορία:Δούκες της Νεαπόλεως
Βονέλος της Νεαπόλεως

Ο **Βονέλος** ήταν Βυζαντινός αξιωματούχος, δουξ της Νεάπολης την περίοδο 687—696.

Ο Βονέλος είναι γνωστός από το Χρονικό των Δούκων του Μπενεβέντο, του Σαλέρνο, της Κάπουας και της Νάπολης. Σύμφωνα με αυτό, έλαβε εξουσία επί του Δουκάτου της Νεάπολης το 687 μετά το θάνατο του προκατόχου του Στέφανου. Επειδή εκείνη την εποχή η Νάπολη ήταν μέρος της Βυζαντινής αυτοκρατορίας ο Βονέλος εκλέχτηκε από την αριστοκρατία της πόλης και έπειτα ενέκρινε την εκλογή του ο αυτοκράτορας Ιουστινιανός Β΄ .

Διάφορα νομίσματα που σώθηκαν και κόπηκαν κατά την θητεία του στη Νάπολη, είχαν στην μία όψη πορτρέτο του αυτοκράτορα Ιουστινιανού Β΄. Σύμφωνα με το χρονικό ο Βονέλος κυβέρνησε το Δουκάτο της Νεαπόλεως για εννέα χρόνια και πέθανε το 696, διάδοχός του στο αξίωμα ήταν ο Θεοδόσιος.

## Παραπομπές


## Πηγές
* Capasso B., Monumenta ad Neapolitani ducatus historiam pertinentia, Napoli, Francisi Giannini, 1881, τόμος 1, page 325
* 

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί του 7ου αιώνα
Κατηγορία:Δούκες της Νεαπόλεως
Λιούμπουτσκ

Το **Λιούμπουτσκ** () ήταν ρωσικό φρούριο, ευρισκόμενο σε απόσταση, περίπου, 4 χλμ. νότια της συμβολής των ποταμών Όκα και Ντούγκνα, εντός του σημερινού Όμπλαστ της Καλούγκα. Η ονομασία του προέρχεται από ομώνυμο ρέμα το οποίο ρέει στα βόρεια και στα ανατολικά της πόλεως.

## Ιστορία
Αρχικώς, το Λιούμπουτσκ αποτελούσε τμήμα των εδαφών του Πριγκιπάτου του Μπριάνσκ, ενώ, στη συνέχεια, κατά τη διάρκεια του 14ου αιώνα η πόλη τέθηκε υπό τον έλεγχο του Μεγάλου Δουκάτου της Λιθουανίας. Αναφορά εντός πηγών στην πόλη γίνεται το 1372, έτος κατά το οποίο ο Αλγκίρντας της Λιθουανίας και ο Μιχαήλ Β΄ του Τβερ βάδισαν από κοινού εναντίον του Δημητρίου του Ντον, Πρίγκιπα της Μόσχας, ο οποίος πέτυχε να αναχαιτίσει την προέλαση των αντιπάλων του. Έπειτα από μία πρώτη φάση στις μεταξύ τους διαπραγματεύσεις η οποία κατέληξε σε αδιέξοδο, ο Αλγκίρντας και ο Δημήτριος, τελικώς, συμφώνησαν στη μεταξύ τους υπογραφή συμφώνου το οποίο έγινε γνωστό ως Συνθήκη του Λιούμπουτσκ.

Το 1408, το Λιούμπουτσκ περιήλθε υπό τον έλεγχο του Βλαδίμηρου του Τολμηρού, ωστόσο, το 1473, περιήλθε εκ νέου υπό τον έλεγχο του Βίλνιους. Το 1460, γίνεται εκ νέου αναφορά εντός πηγών στο Λιούμπουτσκ, καθώς αποτέλεσε έναν εκ των οικισμών οι οποίοι δέχθηκαν επίθεση από τις δυνάμεις του Αχμάτ Χαν, κατά την εισβολή του τελευταίου εντός των εδαφών της Λιθουανίας και της Μοσχοβίας. Τελικώς, η πόλη τέθηκε υπό ρωσική κυριαρχία έπειτα από την εκεχειρία του 1503, η οποία και έθεσε τέλος στον δεύτερο μοσχοβίτικο-λιθουανικό πόλεμο. Στη συνέχεια, ο τσάρος Ιβάν Γ΄ κληροδότησε το φρούριο στον υιό του, Αντρέι της Στάριτσα, ενώ κατά τη διάρκεια του 16ου αιώνα το Λιούμπουτσκ έπαυσε να υφίσταται ως φρούριο και μετατράπηκε σε πόσαντ. Το 1566, το Λιούμπουτσκ επισήμως υποβαθμίστηκε σε απλό χωριό.

## Παραπομπές


Κατηγορία:Αφανισμένες πόλεις στη Ρωσία
Πλέι-Οφ NBA 1966

Τα **πλέι-οφ του 1966** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1965-66 του **[[NBA]]**. Το τουρνουά ολοκληρώθηκε με τους Μπόστον Σέλτικς να κερδίζουν τους Λος Άντζελες Λέικερς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή. 

Αυτός ήταν ο όγδοος συνεχόμενος και ο ένατος συνολικά τίτλος στην ιστορία των Σέλτικς, ενώ κέρδισαν τους Λέικερς σε σειρά τελικών για πέμπτη συνεχόμενη φορά (1959, 1962, 1963, 1965 οι προηγούμενες τέσσερις).

Ήταν η τελευταία φορά που χρησιμοποιήθηκε αυτό το σύστημα διεξαγωγής, κατά το οποίο οι πρώτοι κάθε κατηγορίας περνούσαν τον πρώτο γύρο άνευ αγώνα. Από την επόμενη σεζόν, ο αριθμός των ομάδων αυξήθηκε σε 8 και δεν υπήρχαν πλέον προκαθορισμένες προκρίσεις.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Λος Άντζελες Λέικερς]]** (1) πέρασαν άνευ αγώνων στους τελικούς της κατηγορίας.
(2) Μπάλτιμορ Μπούλετς vs. (3) **[[Σαιντ Λούις Χοκς]]**:

### Ημιτελικοί Ανατολικής κατηγορίας
* Οι **[[Φιλαδέλφεια 76ερς]]** (1) πέρασαν άνευ αγώνων στους τελικούς της κατηγορίας.
(2) **[[Μπόστον Σέλτικς]]** vs. (3) Σινσινάτι Ρόγιαλς:

## Τελικοί κατηγοριών
### Τελικοί Δυτικής κατηγορίας
(1) **[[Λος Άντζελες Λέικερς]]** vs. (3) Σαιντ Λούις Χοκς:

### Τελικοί Ανατολικής κατηγορίας
(1) Φιλαδέλφεια 76ερς vs. (2) **[[Μπόστον Σέλτικς]]**:

## Τελικοί NBA

(Α2) **[[Μπόστον Σέλτικς]]** vs. (Δ1) Λος Άντζελες Λέικερς:

## Εξωτερικοί σύνδεσμοι
* 1966 NBA Playoffs  στο Basketball-Reference

1966
Πλει-Οφ